<classify> BRIGHTER MASAKI HESHIMAkwenye tasnia ya mitindo inaletwa na wanamitindo wenyewe. Miriam Odemba nimiongoni mwa icon za mitindo Bongo ambazo zimefanikiwa kwa kiasi kikubwakuipeperusha bendera ya Tanzania katika anga la Kimataifa. Mrembo huyo mwenye makazi yake nchini Ufaransa hivi sasa amerejea nyumba kufanya shughuli za kijamii kupitia taasisi yake ya Miriam Odemba Foundation. Mapema juzi mrembo huyo daraja la kwanza alitua katika shule ya Kiwambo huko Mkuranga, Pwani kuzindua kisima cha maji na akapiga mastori kibao na Swaggaz kama ifuatavyo. Swaggaz:Umeitumikia tasnia ya mitindo kwa miaka 22 sasa, je unajitofautisha vipi nawarembo wengine? Odemba:Nyinyi wenyewe mnaona jinsi ninavyofanyakazi zangu, ninakuwa karibu na wanavijiji, nimekuja kufanya kazi za kijamii naninataka nibadilishe umasikini Tanzania na kuwasaidia Watanzania wenzangu. Katikahiyo miaka 22 ya Kkuwepo kwenye mitindo nimefanikiwa sana namshukuru Mungu pianimeokoka na sasa nataka nifanye kazi ambayo itaweza kuwasaidia wadogo zangu wawezekufuata nyayo zangu. Siyomtu akupe kama mimi nilivyopewa na marehemu Amina Mongi, Maria Sarungi au Ruge Mutahaba. Mimi sikupata elimu sana nasasa hivi nataka niwezehse kutoa elimu kubwa kwa wanafunzi wapate elimu zaidina wao wataweza kusaidia mama zao na familia zao, hakuna modo yeyote anayefanyakazi kama hizi za kutembelea mashule na kuangalia matatizo yao. Swaggaz:Kukosa elimu ya darasani kumefanya ukosevitu gani kwenye mitindo? Odemba:Sijapata elimu kubwa ya darasani lakini nimepata elimu ya maisha, nimefunzwa naulimwengu na nimetembea duniani nchi nyingi sana ndiyo maana sasa hivi nasaidiakina mama na watoto kwasababu wao ndiyo nyumba ya Taifa. Swaggaz:Changamoto gani uliipitia katika safari yako ya mitindo ambayo hutaki wadogozako wazipitie? Odemba:Kwakweli mimi ninachoona ni elimu. Elimu ni kitu kikubwa sana, elimu ndiyopochi yako. Swaggaz:Unadhani kwanini warembo wengi huwa wanaanguka pindi wanapopata umaarufu? Odemba:Siwezi kuongelea warembo wengine labla hali wanayopitia hapa Tanzania kwasababumimi tokea nilivyoanza mitindo nilikuwa mdogo, nimetoka Tanzania nina miaka 16nikaenda nchi za nje nadhani mtazamo wangu siko kama Watanzania lakini nimetokakwenye familia ya kimasikini na nilipatauchungu sana nikasema malengo yangu lazima niyatimize nikipata tu pesa. Ningependakuwapa ushauri warembo wa Tanzania waweze kuangalia vitu ninavyofanya na kamawanataka kushirikiana na mimi mlango upo wazi nitawapa siri kubwa katikakusaidia jamii maana peke yangu sitaweza kutokomeza umasikini lakinitukishirikiana wote warembo, wanamuziki tutaweza pia na serikali imekuwaikitusaidia sana maana ukienda kwa viongozi kama Dc Jokate Mwengelowanatusaidia. Swaggaz:Kwanini umekuwa ukiweka maisha yako private tofauti na mastaa wengine? Odemba:Maisha yangu yapo private sababu nimeokoka nampenda Mungu sana nadhani pianasoma sana vitabu na Biblia na sifanyi vitu vya ajabu sababu nimemuweka Mungukuwa namba moja. Swaggaz:Umekuwa na urafiki na wanamuziki mbalimbali na sasa hivi kuna mvutano wakutumbuiza katika matamasha ya Wasafi Festival, Fiesta, Mziki Mnene nk, jeunawapa ushauri gani wasanii? Odemba:Kama ulivyosema nina naheshimika sana Tanzania, mimi nina ile kitu ambayo nimejiwekea,sipendi kuvunja heshima yangu ndiyo maana ukiona wasanii wakubwa wote naongeanao awe Alikiba, awe Harmonize, awe Diamond Platnumz na jana Jumatanonilipata tuzo ya heshima kutoka kwa Diamond sababu ameona kazi yangu kwa jamii.Mimi nipo timu zote, wasanii wote nawapa sapoti na wao waje tu kunipa sapotikwenye shughuli zangu za kijamii.  <topic>: burudani 